เป็นอีกหนึ่งร้านบะหมี่ที่ผมเล็งเอาไว้อยู่นาน เพราะผ่านไปช่วงเที่ยงๆ ทีไร คนแน่นร้านไปซะทุกที กับร้านบะหมี่ที่มีบรรยากาศอบอุ่น “เตี๋ยว'บ้านยาย” 

[ที่ตั้งและบรรยากาศ] ร้านตั้งอยู่ด้านหลังโรงเรียนแสงทองวิทยา สามารถจอดรถได้บริเวณข้างทาง ตัวร้านถูกดัดแปลงมาจากบ้านที่อยู่อาศัยนี่แหละ โดยการเอาโต๊ะที่นั่งมาจัดวาง บรรยากาศดูอบอุ่นเหมือนนั่งทานอยู่ที่บ้านดีครับ แต่แอบแออัดไปสักนิดนะ -*- ระหว่างรอบะหมี่ก็มี WiFi ให้ใช้กันฟรีๆ 

เมนูตามสไตล์ร้านบะหมี่ จะทานเส้นไหน แบบไหนทั้งน้ำใส ต้มยำ เย็นตาโฟ หรือก๋วยจั๊บก็มีนะครับ ราคาเริ่มต้นชิลล์ๆ ที่ 35 บาท ในยุคปัจจุบันถือว่าถูกเลยนะเนี่ยะ ^^ 

ครั้งนี้ผมสั่งเป็นเส้นบะหมี่น้ำใส และบะหมี่ต้มยำพิเศษ + ไข่ยางมะตูม ปริมาณที่จัดมาถือว่าเต็มเลยทีเดียวเมื่อเทียบกับราคา ส่วนเครื่องมีทั้งหมูแดง หมูกรอบแอบแข็งไปสักนิด ลูกชิ้น และหมูสับ ก็พอใช้ได้ครับ แต่ไม่ได้โดนเด่นอะไรมาก (ในความคิดผมนะ) การปรุงรสต้มยำ ไม่ค่อยจะจี้ดจ้าดสักเท่าไหร่ ก็แค่ใส่พริกป่น น้ำตาล ส่วนน้ำซุปรสชาติจืดๆ มันๆ ถ้าอยากทานแบบแซ่บจัดจ้าน คงต้องปรุงกันอีกไกล     

[การบริการ] ยิ้มแย้มแจ่มใส เอาใจใส่ลูกค้า พูดจาสุภาพดี ให้ผ่านตามมาตรฐานครับ 

[ความสะอาด] ภายในร้านสะอาดสะอ้าน นั่งได้สบายใจครับ รวมถึงภาชนะ อุปกรณ์ต่างๆ สะอาดปราศจากสิ่งรบกวนใจ

[เวลาเปิด-ปิด] 6.30-13.30 น. ปิดทุกวันอาทิตย์ 

[โดยรวม] ภาพรวมคงไม่มีอะไรแตกต่างหรือหวือหวาจากบะหมี่ร้านอื่นๆ มาก รสชาติคงเน้นเป็นแบบกลมกล่อมมากกว่าจี้ดจ้าด เอาเป็นว่าอยู่ในระดับที่ทานได้ ในราคาสบายกระเป๋า มื้อนี้ขอแปะไว้ 3 ดาวละกันครับ 
